( 460 ) 



eslongiés le se elle vous nuist ; car on doit miels amer pourfil kc 

 avoir. — Soyez roide et souef selonc le tans. — Se vous chastoyés 

 vostrc ami encore ne li plaise il pas , pour chou ne le laissiés mie se 

 vous véés ke chastois i puist aidier. — N'estrivés jà par parolle 

 contre houme en bourde. — Ames bien vos proismes et vous plus. 

 — Ne raportés pas trop de nouvielles ke on ne vous tiègne pour 

 controuver de bourdes, car plus souvent nuist parlerske taire. — Ne 

 proumetés pas certainnement chou ke on vous aura proumis , car on 

 ment tant ke on ne set cui croire. — Quant on vous loe, soyés vos 

 juges — Ne de vous ne crées plus autrui ke vous meismes. — Li 

 bien fait ke on vous fait, racontés à moult de gent, et le vostre bien 

 relés. — Faites ent tant en vos joueneches ke che vous puist valoir 

 en vos vielleces. — Quant vous raconterés les dis et les fais des 

 preudoumes ne vous chaille se aucuns parolle de vous en recoi ; 

 car cils ki se sent mesfais cuide ke on parolle adiés de lui. — Se 

 auchuns bons eurs vous vient , n'en soies pas trop asseuré , car 

 fortune tourne en poi d'eure. — Ne metés pas vostre espoir en mort 

 d'autrui , car on dist en reprochier ke aussi tost muert veaus ke 

 vake. — Se vos povres amis vous doune auchun petit don , prenne 

 le liement et l'en loés. — Se auchuns de vos amis ne respont par 

 bien fait à vos mérites , jà pour chou ne vous tourblés , mais restrai- 

 gniés vous. — De che ke vous avés aquis usés espargnant par coi 

 riens ne vous faille et pour miels garder chou ke vous avés , tenés ke 

 aucune chose vous faille adics. — Chou que vous poés errant donner 

 ne le proumetés j a II fois ke on ne vous tiègne pour wit. — Se 

 vous avés poer d'avoir plentc d'enfans, faites leur aprendre auchun 

 mestier par coi il se puissent desfendre de poureté. — Qui veut oster 

 de son cueur convoitise et eskiver le non d'avarisce , si tiègne les viels 

 choses pour chières et les chières pour viels. — Gardés vous de 

 faire chou ke vous blasmés autrui. — Ne querés fors chose droictu- 

 riére ou houneste , car folie est de demander chou ke on doit 

 escondire. — Ne tenés pas plus de chiaus kc vous ne connis.siés ke de 

 ciaux ke vous connissiés, car chose conneue par raison de jugement 

 va et la nient conneue va par cuidier. — Kiconques est labourans ait 

 ■le jour pour guaing, car chascuns vit en doutanche et en certains 

 pervis. — Déportés à la fois vos compaignonS; encor les penssiés 



